ΓΡΑΠΤΗ ΕΡΩΤΗΣΗ E-0627/96 υποβολή: Hiltrud Breyer (V) προς την Επιτροπή (13 Μαρτίου 1996)

Θέμα: Δημοσιονομική πρόβλεψη, χρησιμοποίηση πιστώσεων και εκκαθάριση των λογαριασμών του προγράμματος Thermie, για το έτος 1993

Σύμφωνα με τα άρθρα 1 και 18 του κανονισμού για το πρόγραμμα Thermie, το οποίο είναι ενταγμένο στον Τίτλο Β4-1 του Προϋπολογισμού 1993 ((ΕΕ L 31 της 08.02.1993, σελ. 922. )), εγκρίθηκαν για το δημοσιονομικό έτος 1993, 174 εκατομμύρια Ecu 7

σύμφωνα με τα πρακτικά της συνεδρίασης της επιτροπής στις 3 και 4 Ιουνίου 1993 διενεμήθησαν 129.182.448 Ecu από το γενικό προϋπολογισμό των 140 εκατομμυρίων Ecu 7

σύμφωνα με την Επίσημη Εφημερίδα των Ευρωπαϊκών Κοινοτήτων, Πρόγραμμα Thermie (93C 200/04), η Επιτροπή αποφάσισε να διαθέσει 129.128.448 Ecu για 137 επί μέρους προγράμματα που αποσκοπούν στην ενίσχυση ενεργειακών τεχνολογιών και καταρτίσθηκε πίνακας με 49 άλλα αναπληρωματικά επί μέρους προγράμματα.

1. Πώς προκύπτουν διαφορές στα ποσά των δημοσιονομικών προβλέψεων, στα ποσά των ενισχύσεων που εγκρίθηκαν στο πλαίσιο της συνεδρίασης της επιτροπής και στα ποσά που έχει διανείμει, πιθανώς κατά την κρίση της, η Επιτροπή;

2. Με ποιό τρόπο διενεμήθηκαν στο πλαίσιο της Επιτροπής τα διάφορα ποσά προς τους φορείς των επί μέρους προγραμμάτων και πώς αιτιολογήθηκε η σχετική έγκριση;

3. Δημοσιεύθηκαν οι αποφάσεις αυτές σε επίσημες εφημερίδες ή άλλα προσιτά σε όλους όργανα, ώστε να ενημερωθούν σχετικώς τα κράτη μέλη, οι πολιτικοί, οι φορείς των επί μέρους προγραμμάτων κλπ.;

4. Υπάρχει ήδη δημοσιονομικός λογαριασμός (ή ενδιάμεση έκθεση) σε σχέση με τον προϋπολογισμό 1993 του προγράμματος Thermie όπου να εμφαίνονται τα σχετικά υπόλοιπα και οι σχετικές μεταφορές πιστώσεων;

5. Έχει πραγματοποιηθεί ήδη σχετικός δημοσιονομικός έλεγχος εκ μέρους του Ελεγκτικού Συνεδρίου;

6. Έχουν ελεγχθεί τα εγκριθέντα επί μέρους προγράμματα για να διαπιστωθεί αν έχουν εγκαινιασθεί, αν εφαρμόζονται, αν έχουν πραγματοποιηθεί οι σχετικοί λογαριασμοί και αν υπάρχουν σχετικές επιστροφές πιστώσεων; Με ποιόν τρόπο επαναδιενεμήθησαν οι εν λόγω πιστώσεις μεταξύ των αναπληρωματικών επί μέρους προγραμμάτων;

7. Ενημερώθηκε η επιτροπή των κρατών μελών για τις εκάστοτε τροποποιήσεις ώστε να μπορέσει να επέμβει και να ασκήσει τις αρμοδιότητες ελέγχου που διαθέτει;

Απάντηση του κ. Παπουτσή εξ ονόματος της Επιτροπής (29 Απριλίου 1996)

1. Βάσει της γνώμης την οποία εξέφερε η επιτροπή Thermie, η Επιτροπή εξέδωσε απόφαση στις 19 Ιουλίου 1993 με την οποία προβλέπεται χρηματοδότηση ύψους 129,18 εκατ. ECU για την υλοποίηση έργων προώθησης των ενεργειακών τεχνολογιών στον τομέα της ορθολογικής χρήσης της ενέργειας, των ανανεώσιμων πηγών ενεργείας, των στερεών καυσίμων και των υδρογονανθράκων. Σύμφωνα με την ίδια απόφαση προβλέπεται παράλληλα χρηματοδοτική στήριξη για τα έργα που αναφέρονται στο παράρτημα 2, σε περίπτωση μη εξάντλησης του προϋπολογισμού για τα έργα που αναφέρονται στο παράρτημα 1 της απόφασης. Βάσει της απόφασης της Επιτροπής της 13ης Δεκεμβρίου 1993, προβλέπονται 12,89 εκατ. ECU για την υλοποίηση έργων. Στην πράξη, οι δαπάνες για τα έργα κατά το 1993 ανήλθαν σε 138 εκατ. ECU.

2. Οι δαπάνες από το συνολικό προϋπολογισμό του Thermie για το 1993 ανήλθαν σε 174 εκατ. ECU:

- 138 εκατ. ECU δαπανήθηκαν σε χρηματοδοτική στήριξη των έργων 7

- 31,6 εκατ. ECU για συνοδευτικά μέτρα στο πλαίσιο του άρθρου 5, παράρτημα 5 του κανονισμού του Συμβουλίου (ΕΟΚ) αριθ. 2008/90 της 29ης Ιουνίου 1990 ((ΕΕ L 185 της 17.7.1990. )).

- 4,3 εκατ. ECU για μέτρα εφαρμογής στο πλαίσιο του άρθρου 11 του κανονισμού 2008/90.

3. Οι αποφάσεις της Επιτροπής κοινοποιήθηκαν στα κράτη μέλη ενώ, χωρίς αυτό να απαιτείται από τον κανονισμό 2008/90, υπήρξε επίσης δημοσίευμα του τύπου επί του θέματος.

4. Η Επιτροπή υπέβαλε δύο εκθέσεις σχετικά με την εφαρμογή του κανονισμού 2008/90 στο Κοινοβούλιο και στο Συμβούλιο, τη μία κατά το 1993 ((COM(93)642 τελικό. ))και την άλλη κατά το 1995 ((COM(95)665 τελικό. )). Η ετήσια κατανομή της χρηματοδοτικής στήριξης για την υλοποίηση των έργων και για τα συνοδευτικά μέτρα και τα μέτρα εφαρμογής παρατίθενται στον πίνακα 1.4.1 της δεύτερης έκθεσης.

5. Το Ελεγκτικό Συνέδριο δεν προέβη σε ουδένα έλεγχο.

6. Μετά την απόφαση της Επιτροπής της 19ης Ιουλίου 1993 ξεκίνησαν οι εργασίες όσον αφορά τα έργα τα οποία προβλέπονται στην οδηγία. Ως αποτέλεσμα, και βάσει απόφασης της Επιτροπής της 13ης Δεκεμβρίου 1993, απεφασίσθη η στήριξη τριών έργων από τον κατάλογο δευτέρας επιλογής καθώς και τριών έργων τα οποία αποτέλεσαν αντικείμενο συμφωνίας μεταξύ των κρατών μελών, στο πλαίσιο γραπτής διαδικασίας, σύμφωνα με το άρθορ 10, παράγραφος 1 του κανονισμού 2008/90, στη θέση έργων του καταλόγου πρώτης επιλογής, τα οποία είχαν εγκαταλειφθεί.

7. Η Επιτροπή, καθόλη τη διάρκεια της εφαρμογής του προγράμματος, ενημέρωσε τα κράτη μέλη σχετικά με τις αλλαγές στις οποίες προέβη όσον αφορά τη χρηματοδοτική στήριξη των έργων, σύμφωνα με τη διαδικασία που αναφέρεται στα άρθρα 9 και 10 του κανονισμού 2008/90.